### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 10,32 mio. kr. til renovering af parkeringspladsen i [adresse] i Kalundborg by. Der blev i april 2024 givet en anlægsbevilling på i alt 1 mio. kr. til forarbejder og projektering i forbindelse med renovering af parkeringspladsen. Der skal nu træffes beslutning om at give en anlægsbevilling på 9,32 mio. kr. finansieret af rådighedsbeløbet til færdigprojektering og anlæg.

## Indstillinger

Direktøren indstiller, at der gives en anlægsbevilling på i alt 9,32 mio. kr. finansieret af rådighedsbeløbet til renovering af [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Der søges nu en anlægsbevilling på 9,32 mio. kr. finansieret af rådighedsbeløbet til færdiggørelsen af projekteringen samt anlægsarbejder i forbindelse med renoveringen af parkeringspladsen.

Projektet forventes sendt i udbud i maj, med licitation i starten af juni. Hvis projektet kan gennemføres inden for den afsatte økonomi, vil de fysiske arbejder kunne igangsættes umiddelbart herefter.

Der er en nærmere orientering på Teknik- og Miljøudvalgets møde den 13. maj 2025.

## **Økonomiske konsekvenser**

Der er afsat et rådighedsbeløb på i alt 10,32 mio. kr. i 2024 til renovering af p-plads i [adresse]. Det bemærkes, at restrådighedsbeløbet efter frigivelse af 9,32 mio. kr. udgør 0 kr.

[adresse] bemærkninger er indarbejdet i sagen.

### Sagens forløb

13/05/2025 Teknik- og Miljøudvalget
Anbefales.
21/05/2025 Økonomiudvalget
Anbefales.